Juanita, Zoid in Augustus op kykNET NOU!Vrouemaand is om die draai en die Afrikaanse kanaal kykNET NOU! vier dit vanjaar met ŉ rits spesiale aanbiedinge deur toonaangewende vroue in die musiekwêreld. Karen Zoid en Francois van Coke: Toe vind ek jou Vrydag 3 Augustus om 21:00 Karen Zoid en Francois van Coke se liedjie “Toe vind ek jou” was ŉ oornagsensasie. Hierdie uitsonderlike vertoning is volgepak met die aangrypendste rock ’n’ roll-oomblikke tussen twee van Suid-Afrika se grootste rock-legendes. Dit is ŉ fees van musiek met kragtige ballades, rock ’n’ roll-melodieë en emosie-belaaide liedjies. Henry Steel, Jedd Kossew, Schalk van der Merwe en Tim Rankin maak ook deel van die vertoning uit. Celtic Woman: Homecoming Vrydag 10 Augustus om 21:00 Celtic Woman, met Susan McFadden, Mairéad Carlin, Éabha McMahon en Tara McNeill, vier die tydlose emosie van Ierse erfenis deur die land se beste musikale talent met ŉ ongelooflike verhoogproduksie te kombineer vir ŉ unieke musiekervaring. Hul musiek is beide tradisioneel en kontemporêr en die groep het al voor meer as vier miljoen mense in meer as 23 lande opgetree. Karen Zoid – Op die Oomblik – Deel Een Vrydag 17 Augustus om 21:00 Karen Zoid se super-gelaaide rock-energie en haar vermoë om ook onvoorspelbare en soms selfs die mooiste delikate liedjies te skryf, raak al vir jare aan televisie- en konsertgehore se harte. Haar kragtige ballades en diep, sielvolle komposisies vorm die klankbaan van hierdie visuele album. Juanita tydens ‘n Krone-konsert (Foto: Facebook) Musiekfeesreeks – Juanita du Plessis Vrydag 24 Augustus om 21:00 Hierdie program is ŉ uitsending van ŉ opname van Juanita se treffers van 1998 tot 2008 by Carnival Big Top Arena. Sy voer gunstelinge soos “Patayo”, “Lepellê”, “Ska-Rumba” en ŉ skatkis vol meer uit. Musiekfeesreeks – Theuns en Juanita Vrydag 31 Augustus om 21:00 Theuns Jordaan en Juanita du Plessis – twee legendes, een verhoog en ŉ onvergeetlike vertoning. Die Bring jou hart-DVD. Skakel in op kykNET NOU! DStv-kanaal 146.